MALLIN KÄYTTÖOIKEUTTA KOSKEVA SOPIMUS			       Pvm tai nro:

Sopimuksen osapuolet

	
___________________________________     _________________________________  
Valmistaja / Markkinoija (jäljempänä Tilaaja)	Suunnittelija			

___________________________________    	_________________________________    
Osoite				 			Osoite

___________________________________    	_________________________________

___________________________________     	_________________________________    
Y-tunnus 						Y tai H-tunnus

___________________________________   	_________________________________    
Puhelinnumero ja sähköpostiosoite		Puhelinnumero ja sähköpostiosoite	

1. Sopimuksen tarkoitus ja kohde
	1.1 Tämä sopimus koskee mallikohtaisen liitteen/ liitteiden mukaisten Mallien ja niistä 
	valmistettavien Tuotteiden valmistusta, markkinointia ja myyntiä.
	1.2 Tällä sopimuksella Suunnittelija luovuttaa Valmistaja/ Markkinoijalle 
	A/ yksinoikeuden B/ ei -yksinomaista oikeutta (tarpeeton ylipyyhitään) valmistaa ja 
	markkinoida Malleja ja niihin perustuvia Tuotteita A/ Suomessa ja B/ muissa maissa,
	missä:______________

2. Sopimuksen voimassaolo
	2.1 Sopimus on voimassa määräaikaisena (pvm/kk/v) saakka ja jatkuu sen jälkeen (   ) kalenterivuotta kerrallaan ellei sitä kirjallisesti irtisanota viimeistään (   ) kuukautta ennen sopimuskauden päättymistä.

2.2 Sopimus on voimassa toistaiseksi. Suunnittelijan irtisanoessa sopimuksen irtisanomisaika 
on (   ) kuukautta. Valmistaja / Markkinoijan irtisanoessa sopimuksen irtisanomisaika on (   ) 
kuukautta. Irtisanomisaika lasketaan sen kuukauden viimeisestä päivästä, jonka aikana sopimus 
on irtisanottu. 	 

 	Suunnittelija voi irtisanoa sopimuksen päättymään aikaisintaan (pvm/kk/v).
 	Valmistaja/Markkinoija voi irtisanoa sopimuksen päättymään aikaisintaan (pvm/kk/v).

2.3 Irtisanominen on tehtävä kirjallisesti.   

	
	
3. Oikeudet

   	3.1 Osapuolet vakuuttavat, että tämän sopimuksen tekohetkellä kummankaan tiedossa ei ole, 
     	että tämän sopimuksen täyttäminen rikkoo kolmansien osapuolien oikeuksia. 
	
     	3.2 Suunnittelijalla on sopimuksen kohteena oleviin Malleihin kaikki oikeudet.

     	3.3 Suunnittelijalla on oikeus siirtää Mallin kaupallinen käyttöoikeus omalle yhtiölleen.

 4. Oikeuksien edelleen luovuttaminen ja käyttäminen

4.1 Ilman eri sopimusta kummallakaan osapuolella ei ole oikeutta luovuttaa tässä sopimuksessa 	tarkoitettua valmistus- ja myyntioikeutta kolmannelle osapuolelle.

4.2 Ilman eri sopimusta Valmistajalla / Markkinoijalla ei ole oikeutta käyttää sopimuksen 
tarkoittamia Malleja / Tuotteita, niiden osia tai Suunnittelijan suunnittelemia 
komponentteja tai niiden osia muissa tuotteissa.

5. Menettely oikeudenloukkaustapauksissa

   	5.1 Osapuolilla on velvollisuus aktiivisesti valvoa ja tarvittaessa puuttua Malleihin tai 
    	Tuotteisiin kohdistuvia oikeuksien loukkauksia sekä ilmoittaa havaitsemistaan loukkauksista 
    	heti toiselle osapuolelle. 

     	5.2 Mikäli kolmas taho loukkaa Mallia tai Tuotetta, on kumpikin osapuoli oikeutettu 	
     	kustannuksellaan yksin vaatimaan menettelyn lopettamista sekä ryhtymään tarpeellisiin
     	toimiin loukkaajaa tai sanottua kolmatta tahoa vastaan.

    	 5.3 Mikäli sopimuksen tarkoittama malli loukkaa kolmannen oikeuksia, vastaavat 
     	osapuolet oikeudenloukkauksen johdosta kolmannelle maksettavasta korvauksesta saamansa 
taloudellisen hyödyn suhteessa. Suunnittelijan korvausvelvollisuus ei ylitä hänen 
saamaansa kokonaispalkkiota kyseisestä mallista. 

6. Mallien soveltaminen, mallioikeus ja patentit

6.1 Suunnittelija luovuttaa Valmistaja/ Markkinoijalle yhdessä sovitut, Mallien mukaisten
Tuotteiden valmistukseen liittyvät tarpeelliset asiakirjat.  Suunnittelija myötävaikuttaa osaltaan Mallien tuotantoon soveltamiseen.

6.2 Kummallakin osapuolella on oikeus hakea sopimukseen liittyvän Mallin tai Tuotteen 	
mallisuoja-, patentti- tai vastaavia muita teollisoikeuksia suunnittelijan nimiin. 
Suojausmenettelystä on sovittava aina etukäteen osapuolten kesken. 

 7. Tuotekehitys, tuotantomallit ja tuotteiden valmistaminen
       
      	7.1 Valmistusta ei ole lupa aloittaa ennen kuin molemmat osapuolet ovat kirjallisesti 
      	hyväksyneet Mallin tuotantomallit.

       

7.2 Valmistaja/ Markkinoija on velvollinen huolehtimaan siitä, että Tuotteet kaikilta osin niiden
valmistusaikana vastaavat hyväksyttyä tuotantomallia.

           7.3 Valmistaja vastaa tuotteen teknisistä ratkaisuista ja mahdollisista virheistä, 
           mikäli ne eivät johdu suunnittelijan erityisistä vaatimuksista. 

                           7.4 Tuotekehityskustannuksista ja Tuotantomallien valmistuskustannuksista vastaa
          Valmistaja/Markkinoija ellei osapuolten kesken toisin sovita.

 8. Mallien ja tuotteiden muutokset

          8.1 Kaikki Malleihin ja Tuotteisiin kohdistuvat muutokset tehdään molempien osapuolten 
yhteisellä kirjallisella suostumuksella. Ns. taiteellinen johto säilyy kaikissa olosuhteissa 
kuitenkin Suunnittelijalla. 

          8.2 Valmistajan/ Markkinoijan on hyväksytettävä kirjallisesti Suunnittelijalla kaikki muutokset tai    
	modifikaatiot, jotka johtuvat toiminnallisista, arkkitehtonisista tai kaupallisista syistä ennen 
niiden toteuttamista. 

            8.3 Muutoksista huolimatta Suunnittelija säilyy Mallin luojana ja kaikkien sen oikeuksien 
haltijana.

9. Palkkiot 

       	9.1 Ellei toisin sovita, Valmistaja/ Markkinoija sitoutuu maksamaan Suunnittelijalle Mallin    
 	suunnittelusta aiheutuneen a) suunnittelupalkkion, b) tuotteiden myyntiin perustuvaa rojaltia 
 	sekä c) Mallin kehittelyyn liittyvät kulukorvaukset.

           9.1.1 Suunnittelupalkkion ja rojaltin määrä sovitaan mallikohtaisessa liitteessä.

	9.1.2 Valmistaja/ Markkinoija sitoutuu maksamaan suunnittelijalle rojaltia, joka lasketaan 
	asiakkaalle käyttökuntoon toimitetun tuotteen arvonlisäverottomasta myyntihinnasta 
	(hinnasta, jonka Valmistaja/ Markkinoija veloittaa omalta konsernin ulkopuoliselta asiakkaaltaan). 
Rojalti maksetaan kuukausittain myyntikuukautta välittömästi seuraavan kuukauden aikana. 

9.1.3 Kaikki ennalta sovitut, tuotteiden kehitykseen liittyvät kulut:
          • matkakustannusten korvaus verohallituksen ohjeen mukaan.
          • matka-ajan korvaus tuntiveloituksena lisättynä arvonlisäverolla. 
          • ulkomaan matka-ajan korvaamisesta sovitaan erikseen.
          • kaikki tuotteiden kehittelystä aiheutuneet kulut tositteiden mukaan.
	
9.2 Jos Mallin lisäksi suunnitellaan uusia Malleja täydentämään tuoteperhettä on 
niiden osalta palkkiot sovittava erikseen erillisellä Mallikohtaisella liitteellä. 

	9.3 Muottien yms. työkalujen, piirustusten tai 3D mallinnusten sekä jälkeenpäin Mallia
	täydentävien lisäosien suunnittelusta ja suunnittelupalkkioista sovitaan osapuolten kesken 	erikseen.
	
  9.4 Viivästyskorko on korkolain mukainen.

       
10. Markkinointi

       	10.1 Suunnittelijan nimi ja tuotemerkki on aina ilmoitettava tuotteiden ja niiden markkinoinnissa, 
ellei toisin kirjallisesti sovita. Suunnittelijan tuotemerkin käytöstä tehdään aina erillinen 	myyntisopimus, ellei toisin sovita. 

       		10.2 Valmistaja/ Markkinoijan pyynnöstä Suunnittelija avustaa mahdollisuuksien mukaan 
Malliin perustuvien Tuotteiden myynninedistämisessä. Tähän liittyen Suunnittelijalle 
maksettavasta erilliskorvauksesta osapuolet sopivat tapauskohtaisesti erikseen.

           10.3 Suunnittelija on oikeutettu saamaan Valmistaja/Markkinoijalta valokuvia sekä (   ) kpl 
        	Malleista valmistettuja Tuotteita korvauksetta käyttöönsä esittelykappaleiksi.

       	10.4 Tuotteisiin liittyvät messuosastot, esitteet, valokuvat, ilmoitukset ja muu sen kaltainen  
       	markkinointi- ja mainosmateriaali suunnitellaan ja toteutetaan yhteistoimin ja
       	yhteisymmärryksessä osapuolten kesken. Tähän liittyvästä erilliskorvauksesta osapuolet
        	sopivat tapauskohtaisesti erikseen.

 11. Raportointi ja tarkastusoikeus

11.1 Valmistaja/ Markkinoija toimittaa rojaltimaksujen yhteydessä Suunnittelijalle kirjallisen 
erittelyn rojaltin perusteista rojaltikaudelta. Erittelystä on ilmettävä tuotekohtaisesti 	
kappalemääräinen valmistus, kokonaismyynti ja mahdollinen tuotteiden osien myynti.

       	11.2 Suunnittelijalla on oikeus tarkistuttaa Valmistaja/ Markkinoijan kirjanpito
ja laskutus rojaltin oikean määrän selvittämiseksi. Jos tarkastuksesta ilmenee, että Valmistaja/ Markkinoijan tilittämissä rojalteissa on virhe suunnittelijan vahingoksi, vastaa kaikista tarkastuskustannuksista Valmistaja/ Markkinoija. Muuten tarkastuskustannuksista vastaa 
	Suunnittelija. 

12. Lisenssivalmistus ja alihankinta
       
     12.1 Valmistaja/ Markkinoijalla on oikeus solmia lisenssisopimuksia Suunnittelijan 
     nimenomaisella kirjallisella suostumuksella. Lisenssisopimus on aina erillinen sopimus.

     12.2 Valmistaja/ Markkinoija vastaa siitä, että mahdollinen alihankkija tai lisenssinsaaja noudattaa 	
      tätä sopimusta.

13. Salassapito

     13.1 Osapuolet sitoutuvat pitämään salassa tämän sopimuksen toteuttamisen yhteydessä tai 
     muuten tietoonsa saamat liikesalaisuudet, myös tämän sopimuksen irtisanomisen jälkeen. 

 14. Sopimuksen purkaminen

     14.1 Mikäli jompikumpi osapuoli olennaisesti rikkoo tätä sopimusta taikka muulla tavoin 
      loukkaa toisen osapuolen oikeuksia on toisella osapuolella oikeus purkaa sopimus.

     14.2 Valmistaja/ Markkinoijalla on oikeus purkaa sopimus, jos:
	- Suunnittelija ei noudata tai rikkoo tämän sopimuksen ehtoja
	- Tässä sopimuksessa tarkoitetulla Mallilla Suunnittelija on rikkonut tahallaan kolmannen
	osapuolen oikeuksia

     14.3 Suunnittelijalla on oikeus purkaa sopimus, jos:
	- Malliin perustuvan tuotteen valmistamista ei ole aloitettu liitteessä sovittuun 
  päivämäärään mennessä
	- rojaltia ei ole maksettu sopimuksen mukaisesti ja Valmistaja/Markkinoija ei saata maksua 
 	  oikea-aikaiseksi 28 päivän kuluessa suunnittelijan kirjallisesta huomautuksesta
	- jos Valmistaja/ Markkinoija lopettaa mallin tuotannon / myynnin (   ) kk pitemmäksi aikaa           
	- Valmistaja/ Markkinoija lopettaa toimintansa tai asetetaan konkurssiin
- jos Valmistaja/ Markkinoija joutuu saneerausmenettelyyn, sopimuksen jatkumisen 
  edellytyksenä on, että suunnittelijan kaikki saatavat on mahdollisine 
  viivästyskorkoineen maksettu. 

      14.4 Ilmoitus sopimuksen purkamisesta on tehtävä kirjallisesti.

 15. Sopimuksen päättymisen vaikutukset ja menettely sopimuksen päättyessä

	15.1 Kun sopimus päättyy, kaikki tässä sopimuksessa tarkoitetut oikeudet palautuvat 		täysimääräisinä Suunnittelijalle. Selvyyden vuoksi todetaan, että jos Valmistaja/ Markkinoija
 	joutuu konkurssiin, tämä sopimus voidaan välittömästi päättää, eikä konkurssipesällä ole 	oikeutta ilman Suunnittelijan erillistä suostumusta jatkaa sopimusta.
	
	 	15.2 Sopimuksen päättyessä Tuotteiden valmistus on heti lopetettava. Keskeneräiset, 
	tilatut ja valmiit Tuotteet on lupa saattaa valmiiksi sekä myydä ja Suunnittelijalle on 
	maksettava niistä rojalti. Myynti on saatettava loppuun (   ) kuukauden kuluessa sopimuksen lakkaamispäivästä.

      	    15.3 Valmistaja/ Markkinoijan on palautettava mallipiirustukset, prototyypit ja kaikki 			    tuotekehitykseen liittyvä muu materiaali (    ) kuukauden kuluessa sopimuksen päättymisestä 	    takaisin Suunnittelijalle.

      	    15.4 Sopimuksen päättyessä Mallien ja mallistojen nimet jäävät Suunnittelijan 
     vapaaseen käyttöön. 

      	    15.5 Valmistaja/ Markkinoija ei saa ilman Suunnittelijan kirjallista suostumusta itse käyttää, 
    myydä tai muutoin luovuttaa Tuotteiden valmistamista varten tehtyjä työkaluja ja muotteja. 

      	    15.6 Suunnittelijalla on oikeus lunastaa Tuotteen valmistustyökalut ja -muotit vuoden 
    kuluessa sopimuksen päättymisestä. Lunastushinnan perusteena on työkalujen ja 
    muottien arvo Valmistajan kirjanpidossa.

       16. Erimielisyydet

16.1 Tästä sopimuksesta johtuvat erimielisyydet, joita ei voida ratkaista osapuolten kesken 
ensisijassa käytävissä neuvotteluissa, ratkaistaan (paikkakunnan) käräjäoikeudessa 
suomenkielellä ja soveltaen Suomen lakia.

Tähän sopimukseen liittyy Mallikohtainen liite / liitteitä. 
Liitteet ovat osa tätä sopimusta ja muutokset niihin on tehtävä kirjallisesti.

Sopimusta on tehty kaksi yhtäpitävää kappaletta, yksi kummallekin sopijapuolelle.

Päiväys ja allekirjoitukset

             Paikka ja aika:

            _________________________________  	

 _______________				________________   
             Valmistaja			 Suunnittelija

________________    
  Yhtiö

________________
            Asema yhtiössä				

Epäselvissä tapauksissa sopimusasiakirjoja noudatetaan seuraavassa järjestyksessä:

	-	Suunnittelusopimus
	- 	Tarjouspyyntö ja tarjous
	- 	Konsulttitoiminnan yleiset sopimusehdot KSE ’95 (RT 13-10574)